**சுற்றறிக்கை**

* பேரறிஞர் அண்ணா அவர்களின் பிறந்த நாளினை சிறப்புறக் கொண்டாடும் வகையில் 2023 – 2024 ஆம் ஆண்டு பேரறிஞர் அண்ணா பிறந்த தின விரையு மிதிவண்டி போட்டிகளை தமிழ்நாடு விளையாட்டு மேம்பாட்டு ஆணையத்தின் வேலூர் மாவட்டப் பிரிவின் சார்பாக 14.10,2023 அன்று காலை 6.00 மணிக்கு கீழ்க்கண்டவாறு நடத்தப்பட உள்ளது.
* இப்போட்டிகளில் வேலூர் மாவட்டத்தில் உள்ள அனைத்து வகைப் பள்ளிகளைக் சேர்ந்த மாணவர்கள் மற்றும் மாணவியர்கள் தங்களுடைய சொந்த மிதிவண்டியுடன் கலந்து கொள்ளலாம். இப்போட்டியில் பங்கேற்றிடும் மாணவ/ மாணவியர்கள் இந்தியாவில் தயரான சாதாரண மிதிவண்டிகளை மட்டுமே பயன்படுத்த வேண்டும்.
* 13 வயது, 15 வயது மற்றும் 17 வயது வரையுள்ள மாணவ மாணவிகளுக்கு நடத்தப்படும்.
* மேற்படி போட்டிகளில் கலந்து கொள்ளும் மாணவர்கள் மற்றும் மாணவியர்கள் தங்கள் பள்ளித் தலைமையாசிரியர்களிடமிருந்து வயதுச் சான்றிதழ் பெற்று கலந்து கொள்ள வேண்டும் அல்லது கட்டாயம் ஆதார் அட்டை கொண்டு வர வேண்டும்.
* கலந்து கொள்பவர்களுக்கு தினப்படி/ பயணப்படி ஏதும் வழங்கப்பட மாட்டாது. போட்டிகளில் கலந்து கொள்பவர்கள் தங்கள் பள்ளி மாணவ/ மாணவியர்களின் பெயர்களை 14.10.2023 அன்று காலை 6.00 மணிக்குள் வேலூர் மாவட்ட விளையாட்டு மற்றும் இளைஞர் நலன் அலுவலரிடம் போட்டி நடைபெறும் இடத்தில் நேரடியாக பதிவு செய்து கொள்ள வேண்டும்.
* போட்டியில் முதல் 3 இடங்களைப் பிடிப்பவர்களுக்கு தலா ரூ.5000/-, ரூ. 3000/-, ரூ. 2000/- என பரிசுத் தொகை மற்றும் சான்றிதழ்கள் வழங்கப்படும்.
* 4 முதல் 10 இடங்களைப் பிடிப்பவர்களுக்கு தலா ரூ. 250/- வீதம் பரிசுத் தொகையும் தகுதிச் சான்றிதழ்கள் வழங்கப்படும்.
* போட்டிகள் காட்பாடி அருகேயுள்ள பள்ளிக்குப்பத்தில் தொடங்கப்பட்டு கண்டிப்பேட்டில் முடிவடையும். இளைஞர் நலன் அலுவலர் அவர்களை (74017 03483 என்ற எண்ணில் ) தொடர்பு கொள்ளலாம்.
* வழிமுறைகளை பின்பற்றி தலைமை ஆசிரியர்கள் விருப்பமுள்ள மாணவ/ மாணவியர்கள் பங்கேற்க செய்ய கேட்டுக்கொள்ளப்படுகிறார்கள்

முதன்மைக்கல்வி அலுவலர்,

வேலூர்.

பெறுநர்,

1. அனைத்துப் பள்ளித்தலைமையாசிரியர்கள்.
2. மாவட்டக்கல்வி அலுவலர் (இடைநிலை)